Document ID: /roh_data/filtered/fineweb-2-filterrobots_roh.jsonl.gz/57335

Invista en il mund da lavur
Explorar professiuns e secturs da lavur nunenconuschents ubain era professiuns nua che l’agen gender e sutrepreschentà, quai è stà la finamira dal di da futur naziunal che ha lieu gì ils 10-11-2022. RTR ha envidà ils uffants da dar in sguard davos las culissas.
La damaun han il schefredactur, Flavio Bundi, e la responsabla per las emprendistas ed ils emprendists, Andrina Caprez, fatg in bainvegni als uffants e declerà la chasa da medias. Silsuenter han ils uffants pudì accumpagnar las redacturas ed ils redacturs e dar in sguard sin lur professiun preferida.
Tgi ha visità il studio da radio cun il siemi da daventar moderatura, tgi ha fatg cuntegn per ils chanals socials anc auters han pruvà ora tut las differentas cameras. In'invista dal di tar RTR dattan era ils maletgs qua sut.
Crear ina contribuziun per il Minisguard
Il suentermezdi han ils uffants alura pudì daventar sez activs e far ina contribuziun per il Minisguard. Gust da guardar il resultat? Nus giavischain bun divertiment ed engraziain per la visita.